নিউজগার্ডেন ডেস্ক, ৫ নভেম্বর ২০১৮, সোমবার: চট্টগ্রাম-১৩ আসনের প্রার্থীরা গণসংযোগের পাশাপাশি মনোননয়ন নিয়ে হিসাব মেলাতে ব্যস্ত। আসনটি গাজী জুয়েলের আসন হিসেবেই পরিচিত ছিল। গত নির্বাচনে গাজী শাহজাহান জুয়েল ক্ষমতার বাইরে। সবশেষ ২০১৪ সালে ভোটবিহীন নির্বাচনে বিজয়ী হন আওয়ামী লীগের সামশুল হক চৌধুরী। আগামী নির্বাচনে তিনি আওয়ামী লীগের মনোনয়নপ্রত্যাশী। তিনি ছাড়াও আওয়ামী লীগের মনোনয়ন চাচ্ছেন আরো ডজন খানেক প্রার্থী। বিএনপির মনোনয়ন প্রত্যাশীদের মধ্যে আছেন গাজী মোহাম্মদ সিরাজ উল্লাহ, গাজী শাহজাহান জুয়েল, এনামুল হক এনাম, চেয়ারম্যান ইদ্রিস। আসনটি বরাবরই ছিল বিএনপির শক্ত ঘাঁটি। আওয়ামী লীগের বাঘা বাঘা প্রার্থী এ আসনে নির্বাচন করে পরাজিত হন। বিএনপি’র চট্টগ্রাম মহানগর কমিটির যুগ্ম সাধারণ সম্পাদক ও ছাত্রদলের সাবেক কেন্দ্রিয় যুগ্ম সাধারণ সম্পাদক এবং চট্টগ্রাম মহানগরী ছাত্রদলের সাবেক বিপ্লবী সভাপতি পটিয়ার কৃতি সন্তান গাজী মোহাম্মদ সিরাজ উল্লাহ আসন্ন একাদশ জাতীয় নির্বাচনে বিএনপি ও ২০ দলের মনোনয়নে নির্বাচন করার আগ্রহ প্রকাশ করেছেন। গাজী মোহাম্মদ সিরাজ উল্লাহ নিউজগার্ডেন২৪কে বলেন, এ আসন থেকে দলীয় মনোনয়ন চাইব। এমপি হওয়ার পর পটিয়ার দুঃখ শ্রীমাই খালের ভাঙন রোধে মেগা প্রকল্প বাস্তবায়ন করব। তাছাড়া এলাকাটি সন্ত্রাস এবং মাদকমুক্ত এলাকায় পরিণত করবো। মসজিদ, মন্দির, কবরস্থান, শ্মশান এবং রাস্তাঘাটের ব্যাপক উন্নয়ন করবো। ছাত্রদল নেতা গাজী মোহাম্মদ সিরাজ উল্লাহ নিউজগার্ডেন২৪কে বলেন, সাবেক এমপির সঙ্গে তৃণমূল নেতাকর্মীদের যোগাযোগ নেই বললেই চলে। তার বিরুদ্ধে তৃণমূল নেতাকর্মীদের হয়রানির অভিযোগ রয়েছে।’ আমি সামাজিক কর্মকাণ্ডে জড়িত। তৃণমূল থেকে উঠে এসেছি। আশা করি, দল আমাকে মনোনয়ন দেবে। মনোনয় পেলে উন্নয়নে ভূমিকা রাখতে পারব।’ ছাত্রদল নেতা গাজী মোহাম্মদ সিরাজ উল্লাহ নিউজগার্ডেন২৪কে বলেন, ‘পটিয়া বিএনপির ঘাঁটি ছিল। এখানে বিএনপির অবস্থান গড়ে তুলেছে ছাত্রদলের নেতাকর্মীরা। আমি চাই, দল সংগঠিত হোক। এ লক্ষ্যে নেতাকর্মীদের নিয়ে বৈঠক করেছি। মনোনয়ন চাইব, আশা করি দল মনোনয়ন দেবে।